### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 30. oktober 2019 har vedtaget Magistratens foranstående indstilling af 21. oktober 2019. Dermed afvises beslutningsforslaget fra Enhedslisten de Rød-Grønnes byrådsgruppe.

**Beslutningsforslag fra EL**

Luftfart er en af de alvorlige knaster i den grønne omstilling, men det gør det kun mere påtrængende at få indført fossilfri teknologiske løsninger.

Lige præcis hvad angår mindre vandfly, så er der dog allerede bevægelse i den rigtige retning. Den største operatør af vandfly i [adresse], [adresse], har annonceret, at de elektrificerer hele deres flåde indenfor en årrække i et samarbejde med firmaet magniX. Nedenfor er link til info om initiativet fra [adresse] og magniX.

Vi ser ikke nogen grund til at hænge i bremsen på den grønne omstilling og en hurtig og rettidig elektrificering vil desuden fremtidssikre vandflyvingen fra [adresse].

Vi foreslår at:

1. Elektrificering af vandfly indgår i den kommende grønne transportplan

2. Kommunen efter nærmere undersøgelse af sagsforholdene fastsætter en tidshorisont for elektrificeringen og at tilladelse til flyvning med vandfly fra [adresse] betinget af elektrificering eller en hybrid løsning.

Info: https://www.harbourair.com/harbour-air-and-magnix-partner-to-build-worlds-first-all-electric-airline/

Med venlig hilsen

Ragnar Lund

Medlem af [adresse] for Enhedslisten

Formand for Teknisk Udvalg

Medlem af Social og beskæftigelsesudvalget

**Indstilling fra Magistratsafdelingen for Teknik og Miljø**

**Indstilling på baggrund af forslag fra Enhedslisten om elektrificering af vandfly**

Forslaget fra Enhedslisten om elektrificering af vandflyveren mellem [adresse] og København anbefales afvist, men det foreslås, at muligheden for partnerskaber om udvikling af ny teknologi – også på flyområdet – overvejes som en del af arbejdet med Klimaplan 2021-2025.

### Resumé

Enhedslisten har foreslået, at elektrificering af vandflyveren mellem [adresse] og København indgår i Grøn transportplan, og at der fastsættes en tidshorisont for, at kommunen stiller krav om elektrificering af ruten. Byrådet vedtog den 26. juni 2019 at sende forslaget til magistratsbehandling.

Teknik og Miljø anbefaler, at forslaget afvises.

For det første relaterer Grøn transportplan sig alene til kommunens eget transportarbejde – forstået som kommunen som organisation. Forhold vedrørende vandflyveren, herunder elektrificering, er således ikke indenfor rammerne af den kommende Grøn transportplan.

For det andet har kommunen ikke myndighedsbeføjelsen i forhold til at stille krav om elektrificering af vandflyverruten mellem [adresse] og København, da det hører under Trafik-, Bygge- og Boligstyrelsen.

I forbindelse med den kommende Klimaplan 2021-2025 kan byrådet overveje, om et arbejde med innovationspartnerskaber om udvikling af ny teknologi - også på flyområdet – kan være hensigtsmæssigt. Eventuel beslutning herom vil skulle være en del af den samlede prioritering. Det bemærkes i denne forbindelse, at eldrevne passagerfly er på et meget tidligt udviklingsstadie, og der ikke forventes markedsmodning foreløbig.

### Indstilling

Det indstilles:

At 1) forslaget om elektrificering af vandflyveren fra [adresse] afvises.

At 2) muligheden for partnerskaber om udvikling af ny teknologi – også på flyområdet – overvejes som en del af arbejdet med Klimaplan 2021-2025.

### Sagens forløb

26-06-2019 Aarhus Byråd

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 26. juni 2019 om magistratsbehandling af forslaget.

Sagen bedes tilbagesendt byrådet via Magistraten.

 09-10-2019 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 15-10-2019 Borgmesterens Afdeling påtegning
Fremsendes til Magistraten.

Borgmesterens Afdeling har ingen bemærkninger til indstillingen.

 21-10-2019 Magistraten

Fremsendes til [adresse] med bemærkning, at Magistraten i mødet den 21. oktober 2019 anbefaler, at byrådet tiltræder Magistratsafdelingen for Teknik og Miljøs indstilling af 9. oktober 2019.

Frode Steffensen henholder sig til det oprindelige forslag.

 30-10-2019 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 30. oktober 2019 har vedtaget Magistratens foranstående indstilling af 21. oktober 2019. Dermed afvises beslutningsforslaget fra Enhedslisten de Rød-Grønnes byrådsgruppe.